ทหารคุมเข้ม รพ. หลังญาติทยอยรับศพ 5 โจรใต้ หวั่นมือที่ 3 ก่อเหตุ
ครอบครัวและญาติ ทยอยเดินทางมารับศพ 5 โจรใต้ที่ก่อเหตุยิงปะทะทหารบนเทือกเขาตะเว ณ รพ.เจาะไอร้อง ขณะที่รองผู้ว่าฯ นราธิวาส และ ผบ.ฉก.ทพ.48 ส่งกำลังทหารคุมเข้ม รพ. หวั่นเกิดเหตุร้ายและเพื่อป้องกันความวุ่นวายจากพวกสร้างสถานการณ์เมื่อเวลา 09.00 น. วันที่ 24 ก.พ. 63 ที่โรงพยาบาลเจาะไอร้อง จ.นราธิวาส บรรดาญาติๆ ของกลุ่มผู้ก่อเหตุรุนแรง ที่ก่อเหตุปะทะกับเจ้าหน้าที่ทหาร ระหว่างสนธิกำลัง 5 ชุดปฏิบัติการขึ้นพิสูจน์ทราบแหล่งหลบซ่อนตัวและแหล่งพักพิงของกลุ่มโจรใต้บนเทือกเขาตะเว ช่วงบริเวณบ้านไอสะเตียร์ จนถูกทหารยิงดับ 5 ศพ บนเทือกเขาตะเว บ้านไอสะเตียร์ ม.8 ต.บูกิต อ.เจาะไอร้อง เหตุเกิดเมื่อเวลา 11.10 น. ของวันที่ 23 ก.พ.ที่ผ่านมาโดยได้เดินทางมาทยอยมารับศพ เพื่อนำไปประกอบพิธีทางศาสนา ทางฝ่ายเจ้าหน้าที่รัฐ นำโดย นายไพโรจน์ จริตงาม รองผู้ว่าราชการจังหวัดนราธิวาส พ.อ.เอกพล เลขนอก ผู้บังคับชุดเฉพาะกิจกรมทหารพรานที่ 48 ได้จัดส่งเจ้าหน้าที่ทหารมารักษาความปลอดภัย บริเวณรอบโรงพยาบาลเจาะไอร้อง โดยเฉพาะที่บริเวณประตูทางเข้าโรงพยาบาลเจาะไอร้อง เจ้าหน้าที่จะอนุญาตให้เฉพาะญาติของผู้เสียชีวิตเท่านั้น โดยต้องนำเอกสารหลักฐานสำคัญเกี่ยวกับผู้เสียชีวิตเข้าไปรับศพ ส่วนผู้ที่ไม่เกี่ยวข้องใดๆ ที่เดินทางมากับญาติของผู้เสียชีวิต เจ้าหน้าที่จะให้รออยู่ภายนอกเขตโรงพยาบาล เพื่อเป็นการป้องกันความวุ่นวายและเหตุร้ายที่อาจจะเกิดขึ้นได้จากมือที่ 3.
ครอบครัวและญาติ ทยอยเดินทางมารับศพ 5 โจรใต้ที่ก่อเหตุยิงปะทะทหารบนเทือกเขาตะเว ณ รพ.เจาะไอร้อง ขณะที่รองผู้ว่าฯ นราธิวาสและผบ.ฉก.ทพ.48 ส่งกำลังทหารคุมเข้มรพ. หวั่นเกิดเหตุร้ายและเพื่อป้องกัน
ทหารปะทะโจรใต้,ทหารเด็ดหัวโจรใต้,ดับโจรใต้6ศพ,เทือกเขาตะเว,รับศพโจรใต้,เจาะไอร้อง,นราธิวาส,ข่าวทั่วไป